Riksvei 41

Riksvei 41 (Rv41) går mellom Brunkeberg i Kviteseid og Timenes i Kristiansand. Veiens lengde er 177,3 km, hvorav 104,7 km i Agder og 72,6 km i Telemark. Sørlige halvpart går langs elva Tovdalselva, som ligger i en forkastningssone – Kristiansand-Porsgrunn-grabenen.

Navnet Telemarksvegen har siden 1992 vært brukt som markesføring av veien som bl.a. går gjennom kommunene Birkenes, Froland, Åmli og Nissedal, kommuner som turister har vanskelig for å finne fram til. Telemarksvegen går gjennom mye vakker norsk natur.

Veien var opprinnelig riksvei 360, fra 1965 riksvei 39,Cappelens bil- og turistkart, dobbeltblad 1–2 (1982) men byttet i 1992 til 41, for å avgi nummeret til dagens riksvei 9 som 1992–2000 var riksvei 39, en tenkt norsk forlengelse av dansk E39.

Fredet veistrekning
Strekningen fra Storbrua til Rislandsfeta i Åmli kommune er fredet etter lov om kulturminner. Vegen ble bygd som kompensasjon for jernbanen Åmli-Treungen, som var dampdrevet og i drift til 1968. Vegen ble delvis lagt i den nedlagte jernbanetraséen. Vegen har lange rettstrekninger og slake kurver. Ved Simonstad ligger deler av skinnegangen igjen. Flere stasjonsbygninger står igjen langs vegen, og brukes i dag som boliger. Kompensasjonsveger er et viktig trekk ved veghistorien i agderfylkene, og forteller en viktig del av samferdselshistorien, som i dette området er svært lesbar.

Kommuner og knutepunkter




miniatyr|Ryen

 Referanser 

 Kilder 
 Kartverkets norgeskart
 Vegvesenets vegkart

 Eksterne lenker 
 Fredede veistrekninger

Kategori:Riksveier

Kategori:Veier i Agder
Kategori:Veier i Telemark
Kategori:Veier i Kristiansand
Kategori:Veier i Birkenes
Kategori:Veier i Froland
Kategori:Veier i Åmli
Kategori:Veier i Nissedal
Kategori:Veier i Kviteseid
Kategori:Kulturminner i Åmli